จับตาน้องใหม่ป้ายแดง “GULF” เทรดวันแรกลุ้นราคาวิ่งแตะ 60 บาท
GULF เข้าซื้อขายในตลาด SET วันแรกลุ้นราคาแตะ 60 บาท เล็งนำเงินระดมทุนใช้พัฒนาโครงการโรงไฟฟ้าก๊าซธรรมชาติและโรงไฟฟ้าพลังงานชีวมวล โดยมี บล.กสิกรไทย, บล.ไทยพาณิชย์ และ บล.บัวหลวง เป็นที่ปรึกษาทางการเงิน
7 ธ.ค. 2560

ผู้สื่อข่าวรายงานว่า ในวันนี้ (6 ธ.ค.60) บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เข้าซื้อขายในตลาดหลักทรัพย์แห่งประเทศไทย (SET) ในกลุ่มอุตสาหกรรมทรัพยากร หมวดพลังงานและสาธารณูปโภค โดยเสนอขายหุ้นสามัญเพิ่มทุนให้กับประชาชนทั่วไปเป็นครั้งแรก (IPO) จำนวนไม่เกิน 533.30 ล้านหุ้น มูลค่าที่ตราไว้ (พาร์) 5.0 บาท ในราคาเสนอขายสุดท้ายที่ 45 บาทต่อหุ้น โดยมี บล.กสิกรไทย, บล.ไทยพาณิชย์ และ บล.บัวหลวง เป็นที่ปรึกษาทางการเงิน
ทั้งนี้ภายหลังจากการเสนอขายหุ้นทั้งหมดในครั้งนี้ บริษัทจะมีทุนชำระแล้วทั้งสิ้นไม่เกิน 10,666.50 ล้านบาท แบ่งออกเป็นหุ้นสามัญ จำนวน 2,133.30 ล้านหุ้น มูลค่าที่ตราไว้ (ราคาพาร์) 5 บาทต่อหุ้น
ด้านนายสารัชถ์ รัตนาวะดี ประธานเจ้าหน้าที่บริหาร GULF เปิดเผยว่า บริษัทจะนำหุ้นเข้าจดทะเบียนวันแรกในตลาดหลักทรัพย์แห่งประเทศไทย (ตลท.) ในวันนี้ (6 ธ.ค.60) โดยใช้ชื่อย่อ “GULF” ในการซื้อขาย หลังจากที่เสนอขายหุ้นสามัญเพิ่มทุนให้แก่ประชาชนทั่วไปเป็นครั้งแรก (IPO) จำนวนไม่เกิน 533.30 ล้านหุ้น มูลค่าที่ตราไว้ (พาร์) 5.0 บาท ในราคาเสนอขายสุดท้ายที่ 45 บาทต่อหุ้นในช่วงที่ผ่านมา ซึ่งหุ้น GULF ได้รับการตอบรับที่ดีมากจากนักลงทุนสถาบันทั้งในประเทศและต่างประเทศ รวมถึงนักลงทุนทั่วไป
ทั้งนี้ หลังจากที่เข้าซื้อขายหลักทรัพย์ในตลาดหลักทรัพย์แห่งประเทศไทย บริษัทมีความมุ่งมั่นในการบริหารงานเพื่อผลักดันแผนการดำเนินงานให้ประสบความสำเร็จ โดยจะนำเงินที่ได้จากการระดมทุนในครั้งนี้ไปลงทุนพัฒนาโครงการโรงไฟฟ้าก๊าซธรรมชาติและโรงไฟฟ้าพลังงานชีวมวลให้แล้วเสร็จตามแผนงานที่กำหนดไว้
โดยตั้งเป้าหมายว่าภายในปี 67 จะขยายกำลังการผลิตติดตั้งอีก 6,353.6 เมกะวัตต์ จากปัจจุบันที่มีโครงการโรงไฟฟ้าก๊าซธรรมชาติและโครงการพลังงานแสงอาทิตย์ที่ติดตั้งบนหลังคา (Solar Rooftop) ที่จำหน่ายไฟฟ้าเข้าสู่ระบบเชิงพาณิชย์ (COD) แล้วจำนวน 4,772.1 เมกะวัตต์ รวมทั้งบริษัทจะนำเงินที่ได้จากการระดมทุนในครั้งนี้ไปชำระคืนเงินกู้ยืม และใช้เป็นเงินทุนหมุนเวียน
“เราจะนำประสบการณ์และความเชี่ยวชาญในการดำเนินธุรกิจ เพื่อร่วมกับพันธมิตรพัฒนาโครงการโรงไฟฟ้าให้ได้ตามแผนที่ประกาศไว้ เพื่อให้ GULF ก้าวเป็นหนึ่งในผู้นำอุตสาหกรรมการผลิตและจำหน่ายไฟฟ้าจากโรงไฟฟ้าก๊าซธรรมชาติภาคเอกชนรายใหญ่ของภูมิภาคนี้” นายสารัชถ์ กล่าว
ด้านผู้จัดการการจัดจำหน่ายและรับประกันการจำหน่ายหุ้น IPO ของ GULF ซึ่งประกอบด้วย บล.กสิกรไทย, บล.ไทยพาณิชย์, บล.บัวหลวง ระบุว่า GULF ถือเป็นหนึ่งในบริษัทเอกชนรายใหญ่ที่ดำเนินธุรกิจผลิตและจำหน่ายไฟฟ้าจากก๊าซธรรมชาติ ซึ่งมีจุดแข็งด้านทีมผู้บริหารและทีมงานที่มีประสบการณ์ในอุตสาหกรรมพลังงานมานานกว่า 20 ปี
อีกทั้งยังมีความรู้และความเชี่ยวชาญด้านเทคนิคและประสบการณ์พัฒนาโครงการโรงไฟฟ้า ตั้งแต่การเข้าประมูลโครงการโรงไฟฟ้า การก่อสร้างโรงไฟฟ้า ตลอดจนมีความเชี่ยวชาญด้านการบริหารจัดการธุรกิจไฟฟ้าได้อย่างมีประสิทธิภาพ ส่งผลให้สามารถสร้างความมั่นคงของรายได้จากการจำหน่ายไฟฟ้าเชิงพาณิชย์เข้าสู่ระบบตามสัญญาให้แก่การไฟฟ้าฝ่ายผลิตแห่งประเทศไทย (กฟผ.) และกลุ่มลูกค้าอุตสาหกรรมได้ตามแผนงานที่วางไว้
รวมถึงแผนพัฒนาโครงการโรงไฟฟ้าก๊าซธรรมชาติเพิ่มเติม ที่เชื่อมั่นว่าจะแล้วเสร็จทันกำหนดและทยอยจำหน่ายไฟฟ้าเข้าสู่ระบบได้ตามแผนงาน ซึ่งจะส่งผลดีต่อผลการดำเนินงานในอนาคต
อย่างไรก็ตาม แหล่งข่าวรายหนึ่ง เปิดเผยกับ “ข่าวหุ้นธุรกิจออนไลน์” ว่าราคาหุ้น GULF เข้าซื้อขายวันนี้เป็นวันแรก (6 ธ.ค.60) มีแนวโน้มปรับตัวขึ้นแตะ 60 บาท จากราคา IPO ที่ 45 บาท โดยคำนวณจากค่า P/E ที่ระดับ 39 เท่า และกำไรต่อหุ้นที่ 1.54 บาท
โดยมองว่า GULF เป็นบริษัทเอกชนรายใหญ่ที่ดำเนินธุรกิจผลิตและจำหน่ายไฟฟ้าจากก๊าซธรรมชาติ มีจุดแข็งด้านทีมผู้บริหารและทีมงานที่มีประสบการณ์ในอุตสาหกรรมพลังงานมานานกว่า 20 ปี อีกทั้งยังมีความรู้และความเชี่ยวชาญด้านเทคนิคและประสบการณ์พัฒนาโครงการโรงไฟฟ้า ที่จะทำให้บริษัท